கேள்வி: கூடாட் - கூடாட் பிரிவின் மக்கள்தொகை குறித்து விரிவாக சொல்லுங்கள்.
பதில்: 2010-ஆம் ஆண்டு நிலவரப்படி, கூடாட் பிரிவு மக்கள்தொகை 186,516. இது சபாவின் மொத்த மக்கள்தொகையில் சுமார் 6 விழுக்காடு ஆகும். பெரும்பாலும் ருங்குஸ் ''(Rungus)'' மக்கள் வாழ்கின்றனர்.
கேள்வி: கூடாட் - வரலாறு பற்றி விளக்கவும்.
பதில்: 1752-ஆம் ஆண்டில், ஒரு பிரித்தானியக் கடற்படை மணிலாவை ஸ்பானிய காலனித்துவத்தில் இருந்து தற்காலிகமாகக் கைப்பற்றியது. மேலும் சிறையில் அடைக்கப்பட்டு இருந்த சூலு சுல்தானையும் விடுவித்தது. அதற்கு நன்றிக் கடனாக, பாங்கி ''(Banggi)'' மற்றும் பலம்பாங்கான் ''(Balambangan)'' தீவுகளுடன்; போர்னியோவின் வடக்குக் கடற்கரையின் ஒரு பகுதியையும் சூலு சுல்தானகம் பிரித்தானியருக்குக் கொடுத்தார்.
கேள்வி: கூடாட் - புதிய குடியேற்றம் பற்றி விளக்கவும்.
பதில்: 1881-ஆம் ஆண்டு கூடாட் நகரத்தில் பிரித்தானியர்களின் குழுவினர், சில புரூணை மலாய்க்காரர்களுடன் கூடாட் பகுதியில் தரை இறங்கினர். கூடாட் பகுதியில் இருந்த நிலத்தைச் சுத்தம் செய்தனர். 1882-ஆம் ஆண்டு, போர்னியோ வடக்கு போர்னியோ நிறுவனம் தோற்றுவிக்கப்பட்டது. கூடாட் நகரத்தைப் பிரித்தானியர்கள், அவர்களின் புதிய குடியேற்றத்தின் தலைமையகமாக மாற்றி அமைத்தார்கள். அதற்கு அவர்கள் பிரித்தானிய வடக்கு போர்னியோ என்று பெயர் வைத்தார்கள்.
கேள்வி: கூடாட் - பொது குறித்து விரிவாக சொல்லுங்கள்.
பதில்: கூடாட் பிரிவிற்குள் உள்ள மிகப்பெரிய நகரம் கூடாட். அதுவே முக்கியப் போக்குவரத்து மையம் ஆகும். கூடாட் நகரத்தின் துறைமுகம் வழியாகக் கூடாட் பிரிவுக்கு ஏற்றுமதி இறக்குமதிச் சரக்குகள் கொண்டு செல்லப் படுகின்றன. இந்தப் பிரிவில் ஒரே ஒரு விமான நிலையம் மட்டுமே உள்ளது. சபாவில் உள்ள மற்ற நகரங்களான கோத்தா கினபாலு; பெனாம்பாங்; தாவாவ்; பாப்பார்; தெனோம் போன்ற நகரங்களைப் போலவே, கூடாட் நகரிலும் தொடக்கக் காலத்தில் இருந்தே சீன ஹக்கா மக்கள் மிகையாக வாழ்ந்து வருகின்றனர்.
கேள்வி: கூடாட் - சுத்தமான கடற்கரைகள் பற்றி விளக்கவும்.
பதில்: கூடாட் அதன் கடற்கரைகளுக்குப் பிரபலமானது. சபா மாநிலத்தில் மாசு அடையாத கடற்கரைகள் இந்தக் கூடாட் நகரில்தான் உள்ளன. பாக் பாக் ''(Bak Bak)'', பாசிர் பூத்தே, கலாம்புனியான் ''(Kalampunian),'' தொருங்குங்கான் ''(Torungkungan)'' ஆகியவை மிகவும் பிரபலமான கடற்கரைகளாகும்.